Perang Ossetia Kidul 2008 diwiwiti ing 10 Agustus 2008 sawisé pertempuran antara bala Georgia lan kaum separatis Ossetia Kidul. Sawisé sarujuk nganakaké gencatan senjata, tanggal 7 Agustus Georgia nandangi operasi militèr kanggo ngrebut kutha Tskhinvali, ibukutha Ossetia Kidul, minangka jawaban marang serangan separatis ing sawijining désa ing Georgia.[3][4] Tanggal 8 Agustus, Rusia sing ngréwangi separatis Ossetia Kidul, mbales kanthi ngirim bala mlebu menyang Georgia, nggawa tank lan artileri menyang Tskhinvali. Miturut Présidhèn Rusia Dmitry Medvedev, tujuan Rusia yakuwi kanggo nglindhungi sing ndunungi Ossetia Kidul sing nduwé status warga nagara Rusia. Présidhèn Georgia Mikheil Saakashvili nyatakaké negarané nglindhungi Georgia saka agrèsi Rusia lan bala Rusia ngebom sing ndunungi Georgia.[5]
